google/wiki40b huggingface dataset:
Şeyma Yildiz

Idrettskarriere

Yildiz fikk bronse på 5000 meter under det tyrkiske mesterskapet i friidrett i 2010. I det tyrkiske mesterskapet innendørs i 2012 fikk hun bronse på 1500 meter og 3000 meter. Hun vant 3000 meter under det tyrkiske mesterskapet utendørs, og fikk der sølv på 1500 meter. Hun deltok i Balkanmesterskapet i friidrett 2013, og fikk der bronse på 5000 meter.
I 2013 vant hun 3000 meter under det tyrkiske innendørsmesterskapet i friidrett, og hun fikk sølv på 1500 meter. I det tyrkiske mesterskapet utendørs fikk hun bronse på 5000 meter, og hun kom på femteplass på 1500 meter. Hun fikk sølv på 3000 meter og bronse på 1500 meter under det tyrkiske mesterskapet innendørs i 2014, og kom på fjerdeplass i tyrkisk mesterskap på 10.000 meter, som ble arrangert i mai. Hun fikk sølv på 3000 meter under det tyrkiske mesterskapet i friidrett utendørs, og fullførte ikke 5000 meter i det mesterskapet. 
Hun deltok i Sommeruniversiaden 2015 i Gwangju i Kina, og kom der på niendeplass på halvmaraton. Hun kom på andreplass i Izmir halvmaraton, og på fjerdeplass i Istanbul maraton 2015. Hun satte personlig rekord på halvmaraton i januar 2016, med tiden 1:15:42, da hun kom på sjuendeplass i Adana halvmaraton. 
Hun kom på åttendeplass i Adana halvmaraton i Tyrkia i 2017, og 15.-plass i Rotterdam Marathon. I Istanbul halvmaraton 2017 kom hum på 12.-plass. Hun deltok i Turkish Super League, og kom der på tredjeplass på 5000 meter og fjerdeplass på 3000 meter. Balkanmesterskapet i friidrett 2017 bla arrangert i Novi Pazar i Serbia, og Yildiz fikk der sølv på 5000 meter, bak Negru Cristina. I oktober kom hun på sjuendeplass i Darica Half Marathon, og tiendeplass i Istanbul Marathon 2017.
Hun deltok i VM i halvmmaraton 2018, som ble arrangert i Valencia i Spania, men fullførte ikke løpet. Under Düsseldorf Marathon satte hun personlig rekord på helmaraton, med tiden 2:38:45, og kom på sjetteplass. I Turkish Super League kom hun på femteplass på 5000 meter og sjetteplass på 3000 meter.
Airborne (Erik Wøllo-album)

Airborne er et musikkalbum med Erik Wøllo, utgitt den 28. august 2012.
Cyclocephala immaculata

Utseende

En middelsstor, oval, blankt, brunrød hornbille.  Hodet er mørkt. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt fra Mexico sørover til Brasil. Publiserte funn av denne arten fra USA har vist seg å være Cyclocephala lurida.
Daisuke Ichikawa

Japans herrelandslag

Daisuke Ichikawa spilte ti landskamper for Japans herrelandslag.
Sirat Rasul Allah

Ordene Sirat Rasul Allah (arabisk سيرة biografi – profet – Allah, norsk: Profetens liv og levnet) finnes i tittelen på den første biografien om profeten Muhammed. Profetbiografien ble skrevet av Ibn Ishaq (ca. 704-767) på oppdrag fra den andre abbasidekalifen, al-Mansur. Ibn Ishaq baserte seg på kunnskap samlet av Urwa ibn al-Zubayr (død 712) og Abu Bakr Muhammad ibn Shihâb al-Zuhri (død 742). Biografien ble senere redigert til sin endelige versjon av Ibn Hisham (død 833).
Sirat er en fortelling om profetens liv fra vugge til grav, med vekt på politiske og militære bragder. Det er mulig at de militære bragdene ble fremhevet nettopp forbi boken var skrevet på oppdrag fra en hærfører, kalifen.
Sirat er karakterisert som en «livlig hagiografi» og som «historiefortellinger uten direkte 'juridisk' eller teologisk betydning», og beskrevet som en motsetning til hadith; det er hadith som har dannet grunnlaget for «det 'Muhammed-bilde' som den tidlige islamske 'samtiden' satte opp som et mønster for et godt og rettskaffent liv og en 'korrekt' islamsk levemåte.»
Senere har Sirat Rasul Allah, eller bare Sira, kommet til å bli en sjangerbetegnelse for islamske profetbiografier.
Små utdrag er utgitt på norsk i antologien Klassiske islamske tekster, 2013.
Morris Markin

Tidlige år

Marlin ble født i Smolensk, en by vest i Russland. Morris Markin arbeidet i en klesfabrikk i sine unge år. Hans pågangsmot og innsatsvilje førte til at han snart fikk en ledende stilling, allerede i en alder 19 år da han emigrerte til USA. Han kunne ikke snakke engelsk da han kom til Ellis Island ved New York og han var ikke istand til å betale avgiften som var nødvendig for å komme inn i landet. En arbeider lånte ham de nødvendige 25 dollars.
Fra New York dro Markin til Chicago for å bo hos sin onkel. Han hadde forskjellige jobber som visergutt, den siste for en skredder. Da skredderen døde, kjøpte Markin forretningen på kreditt fra enken. Han arbeidet hardt og sparte nok penger til å hjelpe sine syv brødre og to søstre til å komme etter til USA. Markin startet sammen med en bror en klesfabrikk og fikk kontrakter med regjeringen under første verdenskrig. Selskapet hadde stor fremgang etter krigen.

Checker Cab stiftes

Markin kom inn i bilbransjen da han kjøpe en mindre bilfabrikk fra en ingeniør, Lomberg. Markin hadde lånt 15 tusen dollars til Lomberg tidligere i et forsøk på holde ham over vannet. Det mislyktes og Lomberg kom tilbake til Markin for å be om mer penger. Markin avslo og tok selskapet for å dekke sitt utestående. Han overtok en konkurstruet bilprodusent, kalt Commonwealth Motors. Selskapets forretningsfører Ralph E. Oakland fulgte med på lasset. Så kjøpte han et annet konkurstruet foretak, Handley-Knight som bygget bilkarosserier og enda et, Dort body plant i Kalamazoo i Michigan. Han flyttet hele sin virksomhet til Kalamazoo, og den 2. februar 1922 dannet han Checker Cab Manufacturing Company.
Ingres

Ingres er en SQL-databasetjener som har mer enn 30 år lang historie bak seg. Det startet som et forskningsprosjekt ved Berkeley University før det ble vidreutviklet som et lukket produkt. Andre kjente databasetjenere som stammer tilbake til de samme prosjektene er blant annet Informix og postgreSQL.
CA (Computer Associates) gjorde kildekoden til Ingres til fri programvare i mai 2004. Systemet har CA sin egen lisensvariant som de kaller CA Trusted Open Source License (CATOSL).
Fiskebäck

Fiskebäck er et småort i Habo kommune i Jönköpings län i Sverige. Plassen hadde 130 innbyggere i 2010.
Francisco Morazán

Bakgrunn

Francisco Morazán var den eldste av fire ban ab kvegbonden og kjøpmannen José Eusebio Morazán Alemán og hans hustru Guadalupe Quezada Borjas i Tegucigalpa. Hans bestefar Juan Bautista de Morazán stammet fra Italia og kom henimot 1760 til Honduras som kjøpmann. Mot slutten av 1800-tallet spredte det seg den feilaktige legende, stammet familien Morazán fra Korsika. At dette ble gjens gortalt kan ha bakrrunn i at han dermed tydeligere kunne oppfattes som en latinamerikansk Napoleon.

Karriere

Han ble berømt som følge av det legendariske slaget ved La Trinidad den 11. november 1827. Siden da og frem til han ble henrettet i 1842, dominerte Morazán både det politiske og militære Sentral-Amerika. Han satt som president i Costa Rica fra april til september 1842, da han ble avsatt gjennom opprør, og han ble henrettet i september samme år.
På den politiske arenaen var Francisco Morazán anerkjent som en visjonær og en stor tenker, og han forsøkte å forvandle Mellom-Amerika til en stor og progressiv nasjon. Han vedtok flere liberale reformer i den nye føderale republikken i Mellom-Amerika, herunder presse-, tale- og religionsfrihet. Morazán begrenset også kirkens makt ved å gjøre ekteskapet sekulært.
Disse reformene gjorde at han fikk flere mektige fiender, og hans periode som leder var i stor grad preget av bitter strid mellom liberale og konservative politikere. Gjennom sine militære ferdigheter, var Morazán i stand til å holde et fast grep om makten frem til 1837, da Forbundsrepublikken ble ugjenkallelig knust. Dette ble utnyttet av de konservative lederne, som samlet seg rundt ledelsen til Rafael Carrera som, for å beskytte sine egne interesser, endte opp med å dele opp Mellom-Amerika i fem mindre land.
Francisco Morazán giftet seg med den unke enken María Josefa Lastiri i katedralen i Comayagua 30. desember 1825. De fikk datteren Adela Morazán Lastiri i San Salvador i 1838.
Kona tilhørte en av de rikeste familiene i provinsen Honduras. Hennes far var den spanske kjøpmannen Juan Miguel Lastiri, som spilte en viktig rolle i den kommersielle utviklingen av Tegucigalpa. Hennes mor var Margarita Lozano, som var medlem av en mektig kreolsk familie fra Honduras. María Josefa Lastiri var en enke som tidligere hadde vært gift med grunneieren Esteban Travieso, som hun hadde fire barn sammen med. 
Etter hans død, arvet hun en formue. Hennes formue og den nye kretsen av mektige og innflytelsesrike venner som kom ut av det tidligere ekteskapet, forbedret Francisco Morazán sin virksomhet, og dermed også hans politiske og militære prosjekter.
Jørn Pedersen

Utmerkelser

Pedersen er innehaver av Fortjenstmedaljen og er ridder av Dannebrogordenen.
Selvskudd

Selvskudd eller gildre er en anretning for automatisk utløsning av skudd fra skytevåpen, primært pistol eller gevær.
Selvskudd har ulike anvendelser, blant de mer kjente er bruk av selvskudd som dyrefelle i Arktis. Her har mange fangstmenn og forskere gjennom historiens løp brukt selvskudd som isbjørnfelle. Selvskudd benytter under slik bruk relativt grovkalibret rifle hvor skjeftet avmonteres og geværkasse med løp fastmonteres i en stabil trekasse. En utløsermekanisme monteres da foran løpet slik at skuddet går av når isbjørnen ser inn i kassa. Under norske ekspedisjoner har Lee Enfield vært et populært selvskuddvåpen. I tidligere tider var gjerne rifleløpene selvgjorte. Ei såkalt bjørnegildre (også kalt bjønnegildre og bjønnagildre) kunne ha to eller tre korte rifleløp, av og til også fire, som ble montert med en viss spredning.

Kilder

«DigitaltMuseum: Bjørnegildre». DigitaltMuseum.
Oligota

Utseende

Små (gjerne 1-1,5 millimeter), litt brede, blanke, brunlige eller svarte kortvinger. Antennene har en forholdsvis tydelig, løse klubbe av utvidete ytterste ledd. Beina er temmelig korte og spinkle.

Levevis

Disse små billene er rovdyr og i alle fall noen av artene lever av midd. Noen arter er regnet som viktige nyttedyr i plantedyrking fordi de angriper spinnmidd (Tetranychidae).
Fransk mesterskap i terrengløp 1892

Fransk mesterskap i terrengløp 1892 ble arrangert 27. mars 1892, i Garches i departementet Hauts-de-Seine. Dette var det fjerde franske mesterskapet i terrengløp som ble arrangert.
Vingsoldat

Vingsoldat er en grad i det norske Forsvaret.

Militærordningen fra 1. januar 2016

Vingsoldat blir innført i Norge på OR-2 nivå i Luftforsvaret i forbindelse med innføringen av den nye ordningen for militært tilsatte. Graden tilsvarer visekorporal i Hæren og visekonstabel i Sjøforsvaret.
Graden vil kun bli brukt av grenaderer i den nye militær ordningen, graden gis dermed ikke til vernepliktige soldater.
Yucheng (Shangqiu)

Yucheng (kinesisk: 虞城县; pinyin: Yúchéng Xiàn) er et fylke i provinsen Henan i Folkerepublikken Kina. Det ligger under byprefekturet Shangqiu.
Befolkningen var i 1999 på 1 063 529.
Nordlandsbuss

Virksomhet

SB Nordlandsbuss ble etablert 1. januar 2002 med Saltens Bilruter og Nettbuss som eiere, hhv. 66 prosent og 34 prosent av aksjene. Selskapet inngår i konsernet Saltens Bilruter. Dette var en fusjon av busstrafikken i de to selskapene. Saltens Bilruter hadde busstrafikken i Bodø/Salten og nordover til Narvik. Nettbuss Helgeland, fortsettelsen av Helgeland Bilruter, hadde busstrafikk på Indre Helgeland. 
De siste årene har busstrafikken i Nordland blitt lagt ut på anbud. Nordlandsbuss har gjennom anbudskonkurranse både vunnet de rutene de selv hadde tidligere, og i tillegg busstrafikken i Ytre Helgeland/Sandnessjøen, Søndre Salten/Glomfjord, ruten Bodø-Sortland samt ruten Fauske – Narvik. Selskapet har etter anbudene blitt den største aktøren på buss i Nordland fylke.
Calakmul

Calakmul er et mayisk arkeologisk funnsted i den meksikanske delstaten Campeche. Det befinner seg dypt i jungelen i Peténbekken-regionen, 35 kilometer fra grensa til Guatemala. Calakmul var en av de største og mektigste mayabyene i lavlandet. Byen dekker et areal på rundt 70 km² og har over 6000 byggverk. Man tror den hadde om lag 50 000 innbyggere på det meste.
Navnet Calakmul er et moderne navn. Det opprinnelige navnet var Ox Te' Tuun.
Calakmul står oppført på UNESCOs verdensarvliste.
Blånebband

Biologi

Blånebband har tydelig kjønnspreg. Arten måler normalt cirka 35–44 cm. Hannen veier cirka 610–965 g og hunnen cirka 476–1 300 g).
Fjærdrakten til hannen er i hekketiden i hovedsak mørk nøttebrun uten rødlig innslag. Buken er hvit og hodet og nakken glinsende sort og den stive stjerten sort. Hannen har blågrått, bredt og flatt nebb. Hunnen har spraglet grå fjærdrakt, fra mørk koksgrå fremst i pannen til mer stålgrå i nakken og over ryggen og flankene, og gradvis over til lysegrå i buken. Stjerten er sort og nebbet mørkt koksgrått. Eklipsedrakten til hannen og ungfuglene ligner hunnens fjærdrakt. De undere ekstremitetene er korte og mørk koksgrå. Føttene har lange tær med svømmehud mellom.
Arten opptrer i grunne ferskvannsinnsjøer, mindre bassenger og våtmarksområder med omfattende kantvegetasjon (spesielt takrør). Utenfor hekketiden opptrer også arten i elver, større innsjøer og laguner. Arten eter i hovedsak frø og andre bestanddeler av akvatiske planter, samt trolig også mindre akvatiske virvelløse dyr. Den ernærer seg stort sett gjennom sikting av bunnmaterialet under dykking. Et dykk varer typisk omkring 10 sekunder.
Knut Nærum

Utdannelse

Knut Nærum er oppvokst i Halden, og gikk på videregående skole i Grimstad. Nærum er cand.mag. fra Agder distriktshøgskole med grunnfag i nordisk og mellomfag i engelsk.

Revy, teater og tv

På 1980- og 1990-tallet skrev og spilte han i syv revyer med «Tangakavalerene».
I januar 2007 hadde teaterstykket En himmel full av stjerner premiere. Stykket var basert på hans bok med samme navn.
Høsten 2007 hadde han faste opptredener med bokhumorshowet «Bokdusjen» på Litteraturhuset i Oslo.
I 2012 hadde figurteaterkompaniet Levende dukker urpremiere på stykket IS, som de hadde bestilt manus til fra Knut Nærum i anledning kompaniets 25-årsjubileum. Forestillingen hadde nyskrevet originalmusikk komponert av Erlend Skomsvoll, og musikken ble fremført av Den Kongelige Norske Marines Musikkorps. Opphavspersonene omtalte stykket som «verdens første zombie-dukketeater».
Nærum har medvirket i Egentlig på NRK. I Nytt på nytt har han gjort seg bemerket for overraskende innfallsvinkler og raske poenger servert med en nøktern mine. I april 2015 ble det kjent at Nærum slutter i Nytt på nytt.

Tegneserier

Nærums første utgivelse var tegneserien Vi går for regnskogen, 80-tallet for nybegynnere. Dette var en samling en-rutes vitsetegninger som tidligere hadde stått på trykk i Nye Takter. Deretter laget han den politisk-satiriske tegneserien Bloid, med journalisten Rita Bloid som hovedperson. Denne tegneserien ble første gang utgitt i avisen Ny Tid den 23. august 1991 (utg. nr 31). Bloid gikk senere i Dagbladet.

Vitsetegninger og tegneserier

Nærum har utgitt vitsetegninger og tegneserier i følgende magasin: Brage, Smash, Fædrelandsvennen, Psykose, Nye takter (1985–1991), Natur & miljø, Rock Furore, Ny Tid (1991–1999), Fidus (1992–), Nopa-bladet, Dagbladet (1997–1999), Smult, Samtiden (2006–)

Seriemanus

Den store kjærligheten (antologi), Propell (antologi), Donald Duck & Co (2009–)

Politikk

Nærum er medlem av Rødt og er regissør for den radikale teatergruppen Opplysningskontoret. Han ble valgt inn som medlem av Kristiansand bystyre i 1991, men flyttet fra byen ikke lenge etterpå. Ved stortingsvalget i 2009 stod han på sisteplass på listen til partiet Rødt i Oslo og i Telemark.
Cheng (Shanwei)

Cheng qu (forenklet kinesisk: 城区, tradisjonell kinesisk: 城區, pinyin: Chéngqū) i byprefekturet Shanwei er et bydistrikt i provinsen Guangdong i Folkerepublikken Kina.
Det har et areal på 421 km² og teller ca. 460.000 innbyggere (2003).
Wallander – Cellisten

Handling

En russisk konsertcellist utsettes for et bombeangrep etter en opptreden i Ystad. Kvinnen viser seg å være et kronvitne i en mordpåtale mot et medlem av den russiske mafiaen, nemlig sønnen til denes ledende mann, den lenge internasjonalt etterlyste Leb Munchin. Wallander og hans kollegaer befinner seg plutselig midt oppe i en krig mot en mektig internasjonal motstander der metodene er nødeløse. Men Wallander mistenker at Leb Munchins motiv denne gangen ikke handler om penger og stor vinning, men om noe mer dypere. Til slutt står Wallander øye mot øye mot en aldrende forbryter som er klar til å bekjempe sin siste strid med alle midler han har til rådighet...
Tom Berre

Kunstnerisk virke

Berre var leder for Det Norske Teaters malersal fra 1970 til 1977 (med scenografioppgaver fra 1971). I 1978 startet han å arbeide frilans. Viktige oppgaver i karrieren har blant annet vært scenografien til Jean Anouilhs Antigone (1973) og Aristofanes' Lysistrata på Nationaltheatret i 1981.

Musidra Teater

Han var i perioden 1979–1986 tilknyttet friteatergruppen Musidra Teater som scenograf, dukke- og maskemaker. NRK produserte i 1982 en fjernsynsversjon av Musidra Teaters forestilling Hører du?. Forestillingen handlet om en tenåringsjente som mistet hørselen, og om hennes utfordringer med å tilpasse seg den nye tilværelsen som døv. Berre var scenograf for forestillingen, og hadde også laget dukkene som var alternerte med skuespillere i å fremstille stykkets roller. Ann-Magritt Børresen og hennes dukke-alter ego spilte hovedrollen i oppsetningen.

Svarta Bjørn-monumentet

Svarta Bjørn-monumentet står i Jernbaneparken i Narvik. Statuen er laget av Tom Berre og ble avduket 16. mars 1986 av Wenche Thon. Thon var den første som ble kåret til Svarta Bjørn under Vinterfestuka. Rallarklubben i Narvik tok initiativet og samlet inn penger til å få reist monumentet.
Kongregasjonen for folkenes evangelisering

Kongregasjonen for folkenes evangelisering (Congregatio de Propaganda Fide, «Kongregasjonen for troens utbredelse») er en avdeling i Den romerske kurie, som er Den katolske kirkes sentrale administrasjon. Den har ansvaret for det katolske misjonsarbeid. Prefekten er kardinal Ivan Dias, som ble utnevnt i 2006.
Kongregasjonen ble opprettet 22. juni 1622 av pave Gregor XV, i bullen Inscrutabili Divinae. Den oppgave var fra begynnelsen av misjonsvirksomhet, og da spesielt koordinering av misjonsinnsatsen, retningslinjer for misjonærene, fremme av dannelsen av et lokalt kleresi og grunnleggelse av katolske institusjoner i misjonsområdene, og økonomisk støtte til områder hvor kirken er under oppbygging.
I dag er det viktigste dokumentet for kongregasjonens arbeid Pastor Bonus fra 28. juni 1988. Der spesifiseres det at «det ligger under kongregasjonen å styre og koordinere arbeidet for folkenes evangelisering og misjonssamarbeid over hele verden, unntatt i områder som er underlagt Kongregasjonen for Østkirkene».
Områder hvor Den katolske kirke er under oppbygging er direkte underlagt kongregasjonen. Dette var tilfelle med Norge frem til 1953, da Oslo katolske bispedømme ble opprettet.
Fiskeserveringskniv

En fiskeserveringskniv er en stor kniv med bredt blad for servering av fisk. Fiskeserveringkniver har samme form som fiskekniver i spisebestikk, men de er større og har ofte rikere dekor på bladet. Bladet er gjerne laget i sølv eller sølvplett fordi jern vil kunne sette smak på fisken. Skaftet kan være av metall eller perlemor. Om fiskeserveringskniver og fiskeserveringsgafler som hører sammen brukes betegnelsen fiskeserveringsbestikk.
Creutzfeldt-Jakobs sykdom

Historie

CJD ble første gang beskrevet i 1920-årene av de to tyske nevrologene Hans Gerhard Creutzfeldt og Alfons Maria Jakob, som en infeksjon av hjernevevet som resulterte i progredierende psykiske og nevrale lidelser med dødelig utgang. I 1954 beskrev amerikaneren Gajdusek et utbrudd av CJD blant kannibalene på Papua Ny-Guinea (hvor sykdommen ble kjent under navnet kuru) som et såkalt «slow virus». Forestillingen om at sykdommen skyldtes et «langsomt virus» ble først avlivet i 1982 da amerikaneren Stanley Prusiner fremsatte teorien om prioner og deres innvirkning på kroppen. Han uttalte bl.a. at «en feilaktig romlig struktur i et protein kunne indusere en tilsvarende feilaktig struktur i et normalt protein og på den måte overføre en sykdomstilstand fra et dyr til et annet».

Smittemønster

For alle TSE-sykdommer gjelder det at smitten ikke kan overføres direkte. Dette skyldes imidlertid ikke at det syke vev ikke er smittsomt, – det er det nemlig i aller høyeste grad.
Grunnen til at de rammede individer ikke infiserer friske ved direkte kontakt er at smitten ikke finnes i hele kroppen, men er innkapslet i sentralnervesystemet og hjernen. Risikoen ved å utsette seg for infisert vev er ekstremt høy, og rettsmedisinere har tidligere nektet å obdusere når det har vært mistanke om CJD. Ved den arvelige form for CJD skyldes smitteoverførselen en endring i kodon 178 fra asparagin med asparaginsyre eller en endring i kodon 200, hvor prolin blir til leucin.
Ved CJD har man dessuten oppdaget en minimal smitterisiko ved transplantasjon av vev eller organer med sterke nevrale forbindelser som f.eks. hornhinner og hjernehinner samt ved inntak av ubehandlet veksthormon (forbudt i EU).
Lucas Debes

Lucas Jacobsøn Debes (født 1623 i Stubbekøbing, død 28. september 1675 i Tórshavn) var en dansk prest og topograf. Han er kjent for sitt verk Færoæ & Færoa reserata (1673), som er en beskrivelse av Færøyene og deres innbyggere: «Det er Færøernis oc færøeske Indbyggeris beskrifvelse, udi hvilcken føris til liuset adskillige naturens hemeligheder, oc nogle antiqviteter, som her til dags udi mørcket hafve været indelugt, oc nu her opladis / alle curieuse til velbehagelighed, sammenskrefven oc forklaret aff Lucas Jacobsøn Debes». Debes tegnet også det første kartet over Færøyene, kalt Færoarum – Prima & accurata delineatio.
Gnostiske skrifter

Gnostiske skrifter er en norsk bok med et utvalg tekster fra gnostisismen, redigert av Ingvild Sælid Gilhus og Einar Thomassen, utgitt i Bokklubbens serie Verdens Hellige Skrifter i 2002.
Gnostisismen var en religiøs retning som oppstod tidlig i vår tidsregning. Retningen ble av biskop Ireneus og andre kirkefedre bekjempet som kjettere, blant annet på grunn av dens verdensfornektende dualisme. Kjennskapen til gnostikerne var lenge preget av motstandernes fremstillinger, men i og med funnet av Nag Hammadi-skriftene i 1945 har bevegelsen egne fremstillinger blitt bedre kjent.
Gnostiske skrifter inneholder hele eller deler av tekstene Peters brev til Filip, Johannes' hemmelige bok, Herskermaktenes natur, Gnostikeren Justins Baruksbok, Torden, fullkommen forstand, Ptolemaeus' brev til Flora, Sannhetens evangelium, Brev til Rheginos, Den tredelte traktat, Filipsevangeliet og Poimandres. I tillegg gjengis avsnittet fra Apostlenes gjerninger om Simon Magus, Irenaeus' kommentarer om Simon i sitt verk mot gnostikerne, og diktet «Sangen om Perlen» fra Apostelen Thomas' gjerninger.